
Praefatio. 


Tuo, Henli, dilectissimi praeceptoris nomine, cujus summa beneficia gratus 
agnosco, ut sensus mel aliquod exstet testimonium, hunc libellum inscribendi veniam 
peto. Te duce studia academica inchoavi, tuis consilis aec praeceptis saluberrimis 
anatomices amor in animo meo excitatus est tuaque amicitia et benevolentia, qua 
primos meos in litteris progressus regere ac sustentare nunquam mihi denegavisti, 
factum est, ut dies, quo, ut Gottinga discedam, coactus sum, tristissimus mihi illux- 
erit. Quo tamen animo discessi eum, quam diu haec luce frui mihi continget, servabo 
et hoc in praesens habeas velim gratissimi pectoris indicium, cui ut in posterum, qua 
potuero ratione, respondeam, maxima mihi cura erit. 

Tu quoque, Henseni, professor clarissime gratias a me accipias, quaeso, pro 
insignibus benevolentiae indiciis, quibus me ita cumulare voluist, ut quod Kiliam 
commigravi, at te humanissime receptus, minus aegre tulerim. Atque in ipsa hac 
absolvenda disputatione apparuit mihi denuo benignus tuus animus, cum vario 
auxilio consilisque, quae tua est humanitas, mihi profueris; quae beneficia quanti 


aestimanda sint, neminem me inagis agnoscere, persuasum tibi esse velim. 


OTT nobis cochleae avium constructionem describere non dubium est, quin 
non nulla in hac re diligentiore atque accuratiore inquisitione investiganda et expli- 
canda sint, qua de causa, si quid in his pagellis desideretur, rei difficultatem excu- 
samus. Quae vero laboriosa inquisitione invenimus, eorum summam hoc loco paucis 
exponemus, singula in uberiore disputatione germanica nos mox publici juris facturos 
esse speramus. Observationes fecimus imprimis in columbis neque tamen ceteras 
aves negleximus; in quo cum majorem diversitatem non invenerimus, non dubitamus, 
quin Deiters, quem praematura morte abreptum lugemus, in praeclaro de organo 
auditorio avium dissertatione jure statuerit, quae cunque de columbis dicantur, eadem 
in ceteras aves valere. 

Ossea cochlea modicas cireum duos axes curvaturas praebet, quarum alterius 
pars coneava ad cavum cranii vertitur, altera deorsum abit et praesertim in fine per- 
spieue expressa est. lnitium capiens a dilatatione ampullacea, vestibulo seu parte 
vestibulari, in rotundam cochleae partem transit, cujus lumen nisi quod in fine ali- 
quantum dilatatum est, ubique eandem extensionem praebet. Cochlea ossea dura est, 
in spongiosa ossis substantia imposita, vestibulumque per tria foramina cum locis, 
proximis conjungitur. Ex aure media foramen ovale columella clausum fert in atrium 
infra quod ex altera parte situm foramen rotundum inter antica perpendicularium 
arcuum crura ad spongiosasm ossis substantiam eis cireumdatam ducit. Postremo per 
foramen vestibulare ampullae areuum cum atrio conjunguntur. Atrium a parte fora- 
minis ovalis aperientis invenimus cristam osseam, quae paullo dilatata a foramine 
rotundo incipiens pertinet ad cochleam membranaceam, infra foramen ovale usque ad 
partem cochlearem procedit et in initio paullo dilatatum ossis parieti adhaerens 
desinit. 

Et vestibulum et pars cochlearis periosteo tenui, pellucido vestita sunt, quod 
epithelio carens, si microscopio examinamus, membranam cognoscimus lucidam nucleo 
praeditam eadem forma, qua periosteum esse Hensen in dissertatione, quae inscripta 
est! ,Zur Morphologie der Schnecke des Menschen und der Sáugethiere* ostendit. 


Crista sive bacillum osseum supra dictum in duplicatura ejus inclusum esse videtur. 

Cochlea membranacea si loco suo tollitur, id quod facile fieri potest, varie 
curvata videtur. Etenim praeter duas curvaturas, quae cochleae osseae curvaturis 
respondent, invenitur spira, cujus alterum dimidium a dextra in sinistrum versum in 
sinistro cochleae latere, alterum a sinistra ad dextram in dextro latere reperitur. 
Cochlea membranacea, quod nos quoque teneamus, dividitur in cochleam propriam 
et lagenam, partem ampullaceam paulloque crassiorem. ^ Cochlea propria ubique 
eandem extensionem praebet. Initio eurvatura in cavum cranli versa maxime expri- 
mitur, et pars convexa ad foramen vertibulare spectat. Ipsa oculorum inspectione 
cognoscitur, id quod vetustiores scriptores ut Windischmann descripserunt, cochleam 
membranaceam omnino constare ex tribus partibus, quae sunt cartilagines et tegu- 
mentum vasculorum eis superpositum et membrana basilaris, quae interstrata est. 
Tegmentum in parte vestibulari extra vertitur, membrana basilaris ad cavum cranii; 
quae positis in parte cochleari cum dimidia torsione spirali mutetur necesse est. 
Cartilaeines cochleae curvaturis adhaerent et cum bacillo supra dicto, cui in parte 
vestibulari apex superioris adpositus est, per periosteum conjunguntur, attamen non 
arcte, sed facile sejunguntur. |n parte cochlear] tegmentum quoque ossis parieti ad- 
haeret ita, ut scala vestibuli eo loco vix statuenda sit Haec in vestibulo demum 
invenitur, cujus totum spatium quasi scalam habere possumus. Scala tympani non 
deest, nisi inde ab initio lagenae, inter quam cochleamque osseam vix quidquam 
spatii restat. Est aliis locis aliter formata nervoque mutata, qui interiorem cranii 
parietem ex obliquo perforans prope initium cochleae tamquam funiculus satis crassus 
infra inferiorem cartilaeinum ponitur, paullatimque tenuior facetus in lagenam sursum 
procedit, ibique sub membrana basilari in medio cochleae membranaceae positus 
scalam tympani complet, quae initio parvo spatio irregulari inter nervum et mem- 
branam basilarem sito continetur. At de nervo mox plura dicenda erunt. Inter 
tegmentum, quod transversum striatum esse ipsis oculis cognoscitur, et membranam 
basilarem invenitur spatium, scala media vel canalis cochlearis, quod tegmento, duabus 
cartilaginibus, membrana basilari retinetur in cochlea propria; in lagena, ubi desinit, 
ubique cartilagine circumdata est, Sed haec hactenus. Canalis eum vestibulo con- 
jungitur per foramen rotundum, quod, cum cartilagines initio tegmento non vestitae 
essent, factum est et apertura canalis cochlearis nominetur; situm est pari altitudine 
foramini vestibulari et vertitur ad foramen ovale. Omnes hae partes cartilagineae 
fieuram efficiunt crepidae similem, quam nos dicimus Pantoffel. 

Cartilaginibus igitur initio cochleae simpliciter coeuntibus, ad lagenam versus 
non modo deorsum conjunctis, sed etiam sursum arcuatis lagena ubique cartilagine 
constat; in qua nervus statim initio in plures ramos dividitur et in fasciculos radiatur. 
Adde, quod initio cochleae, ubi tegmentum cartilagini inferiori inseritur, tenuis 
teementi fasciculus per foramen vestibulare transgressus ad arcuum ampullam prae- 


ja-entem adponitur, cochleam autem cum ampulla conjunctam esse saepissime nisi 


vasculo propriis tegmenti signis carente non indicatur. Fasciculus ille, quem canalem 
reunientem vocemus, non modo in embryone majoris momenti est, ut similis cochleae 
humani pars, quam animadvertit Hensen. 

Jam venimus ad res microscopicas, quarum primum dicendum est de carti- 
laginibus. Sunt, ut dixi, omnino duae, altera triangula altera quadrata seu cartilago 
nervorum. Praeterea crista cartilaginea agnosci potest, quae cum cartilagine con- 
jungitur. Cartilaginis triangulae, quae unum latus exterius convexum, duo concava 
praebet, quorum alterum ad canalem cochlearem spectat, alterum ad scalam tympani 
vertitur, exterius latus cochleae osseae adjacet formamque vix irregularem habet. 
In latere maxime memorabili, quod ad sealam mediam spectat, ubique eandem curva- 
turam invenimus, nisi quod apex, in quo cum convexo latere concurrit, praesertim 
initio paullo magis eductus bacillo osseo supra dicto adhaeret et cum periosteo cir- 
cumdato conjungitur, idemque in altero apice opposito saepe sed non semper animad- 
vertitur. De apice, in quo membrana basilaris inseritur, nihil dicendum est; semper 
autem cartilaginem vaseulum satis crassum obliquis flexibus trajicit. Altera cartilago 
vero, quae fere semper duo vascula praebet, minus regularis videtur, Etenim forma 
quadrata, cum in parte cochleari parum expressa sit atque ad triangularem accedat, 
perspieua est in parte vestibulari. Latus exterius convexum ossi adhaeret, inferius 
recto potius angulo desecatum ad nervum vertitur, latus tympani et ipsum rectum 
ad cristam cartilagineam spectat, aut, ubi haee deest, ad scalam tympani; tertiuni 
denique ad canalem cochlearem versum formam habet maxime variatam.  Cochleae 
enim initio supra membranam basilarem erectum magis magisque in formam concavam 
 eurvatur, quae in parte cochleari manet. Qua curvatura aucta, superius cartilaginis 
latus, quod, cum initio cochleae perspicue exprimatur, leniter cavatum cum tegmento 
vaseuloso conjunetum est, in acutum apicem tenuatur. Crista cartilaginea, cum initio 
arcte cum cartilagine quadrata conjuncta sit, mox propria ejus pars haberi potest, 
quae primo potius triangularis in superiore apice membranam basilarem tenet.  Dasis 
deorsum spectat, quae postea in tabulam formata denuoque cum cartilagine quadrata 
itemque cum triangula conjuncta, quo modo in lagena constituenda adhibeatur, mox 
deseribemus. Initio cochleae cartilagimes simpliciter conjunguntur in curvaturam 
cartilaginis triangulae curvaturae similem, quae in canalem cochlearem vertitur; cur- 
vata crista superior tegmento carens, postquam aperturam cochlearem supplevit, quo 
magis accedit, eo magis mutatur. Angulo enim interiore inferiore in processum magis 
magisque crescentem ad cartilaginem triangulam procedentem  educto, latus cristae 
tympanale membranae basilari propius accedit et, cartilavine triangula cum crista 
conjuncta, spatium sub membrana basilari situm. vehementer minuitur et postremo in 
lagena evanescit; quo facto scala tympani extra cochleam posita est. Simul autem 
processus, qui ab exteriore inferiore cartilaginis quadratae apice oritur, et cuin altero 
simili ex inferiore triangulae apice orto conjungitur, nervum applectitur. Qui cum 


8 


conjuncti sint nervusque tenuatus, processu crassiore reddito, nervus inter duas carti- 
laginum tabulas inclusus est. | Neque vero deorsum solum, sed etiam sursum carti- 
lagines conjunguntur. Jam supra dixi, cartilaginem quadratam in parte cochleari 
non superficiem sed apicem praebere. Hoc apice et cartilaginis triangulae superiore 
eductis, arcuatis et conjunctis fit lagena, in qua sectio transversa formam ovatam 
ostendit; cartilagines autem ita mutantur, ut crassitudo earum ubique sit eadem. De 
structura histologica nihil dicamus, nisi telam conjunetivam agnosci licere. Substantia 
enim cartilaginis duritia, quae apud quasdam aves, ut cornices, plus minusve in calcem 
verti potest, continet cellulas ramificatas in imnodum fusorum (spindelfórmig) formatas, 
nucleis rotundis vel oblongis praeditas, impositas in multa substantia intercellulari, 
quae a membranis cellularum sejungi nequit. Alia elementa non invenimus. Cartilago 
cum periosteo nonnullis locis arctissime conjuncta est, utriusque tela paullatim coa- 
lescere videtur; quod imprimis in processu observatur, qui semper a cartilagine 
quadrata proficiscitur paullatimque tenuatus in periosteo desinit. Cellulae intervalla 
majora praebent, substantia intereelluraris augetur, postremo tela eandem formam 
praebet, quam periostei Hensen descripsit. 

Progrediamus igitur ad tegmentum. Quod supra duas cartilagines areuatum 
claudere canalem cochlearem excepta apertura supra diximus. Cum cartilaginibus 
conjungitur per tenues membranas quarum in constructione nihil est, quod commemo- 
retur. Videmus enim telam conjunctivam  pellucidam nervis interjectis periosteo 
similem praecipue cum triangulae cartilaginis apice leniter conjuncta. Tegmentum 
inde ab initio cochleae magis magisque tenuatur, quod praecipue in cartilagine qua- 
drata conspici licet. — Nam cum initio in superficie eartilaginis admodum expressa 
atque curvata ut crassus torus impositum sit, hac superficie in latiorem apicem tenuata 
diminuitur et, cum cartilagines in lagena sese conjuncturae sint, tegmentum ibi jam 
tenue factum comprimitur, deinde illis conjunctis primum parvum cartilaginis spatium 
tenui strato occupat, postremo, cum tectum crassitudinem fundi lagenae exaequaverit, 
prorsus evanescit, aliaque elementa inveniutur, de quibus postea dicendum erit. Neque 
tamen tegmentum tantummodo superioribus cartilaginum apicibus in vestibulo inseri- 
tur, sed imprimis propius a lagena in eartilaginum latera, quae ad canalem cochlearem 
spectant, transit, ibique subito denuit, aliaque elementa inveniuntur. Totum tegmentum, 
ut dixi, transverse striatum est, quod praecipue in initio cochleae perspicue exprimi- 
tur, propius autem a lagena speciem aequiorem praebet. Quam rem majoribus vas- 
culis, quae haud parvam tegmenti partem occupant, non aeque distributis effici puto. 
Nos quidem, eum injectionibus uti non potuerimus, ut Windischmanni tabulae inspici- 
antur, rogere debemus. Striae transversae, inter quas lucida spatia intermissa sunt, 
ipsae obscurae sunt et in formam reticulorum et arcuum conjunguntur. Totum igitur 
teementum continet copiosum vasculorum reticulum, cujus in intervallis cellulae poly- 
conales, lucidae, interjectae sunt, praeditae paucis granis, nucleis vero nucleolisque 


magnis perfectis. Striae transversae et ipsae multis ejusmodi cellis, quae, ni fallor, 
paullo pluribus granis et majoribus nucleis praeditae sunt, tectuntur ^ Quae cum 
pluribus stratis admodum cumulantur, ipsae minus pellucidae sunt, striae helvolae 
fiunt. Singulae cellulae tenuibus processibus inter se conjunctae sunt, quos cum 
pariete vasculorum connexos esse existimo, quamquam in hanc rem accuratius non 
inquisivi. Diversas harum cellularum formas non animadvertimus, neque quas Deiters 
in limite ad canalem cochlearem verso delineavit cellulas pulchras, rotundas con- 
spicere potuimus; quod in modum uvarum in sealam mediam imminent, in aliis 
praeparatis vidimus, in aliis non, atque cum tales imagines in praeparatis alcoholicis 
admodum induratis potissimum viderimus, fieri posse credamus, ut haes res indurando 
efficiatur. Nobis quidem veri simile videtur, tegmentum ex parte canalis cochlearis 
in cochlea propria leviter terminari. [In lagena vero fere semper tenuis teemoenti 
stratum in modum uvarum dependens vidimus. Jam quaritur, quomodo periosteum 
cum tegmento et cartilaginibus lagenae conjunctum sit. Efficitur multis tenuioribus, 
crassioribus funieulis, qui imprimis in lagena siti, scalae vestibuli, quantum superest, 
spatium plures cellulas dividunt. Haec conjunctio nisi in parte cochleari non in- 
venitur. 

Membrana basilaris tegmento opposita et inde ab initio cochleae, ubi carti- 
lagines coeunt, usque ad lagenam, ubi conjunctae et aeque crassae factae sunt, libere 
interstrata est. Primo angusta, paullatim fit latior et postremo desinit in arcum leniter 
curvatum, qui in lagenae fundum vertitur et apici cartilaginis inseritur. In lateribus 
eX apice cristae cartilaeineae ad canalem cochlearem spectante, vel ex eodem cartila- 
ginis quadratae, initio cochleae orta, postea opposito, cartilaginis triangulae apici 
inseritur. Primo angusta, mox multo latior facta in medio maximam latitudinem 
praebet, postremo paullatim tenuata inseritur. Est valde elastica, clara, pellucida et, 
si superne inspicimus, transverse striata. Striae obscurae angustissimae sunt et paribus 
fere intervallis ex obliquo ad initiam cochleae inter nervum et cartilaginem triangulam 
intercedunt. — Etiam in sectione transversa hae striae conspicuae sunt totamque 
membranam trajiciunt. In parte, quae ad scalam mediam spectat, saepius fila tenuia, 
clara, pellucida animadvertuntur, de quibus postea dicam. Semper autem sub mem- 
brana in parte, quae ad scalam tympani spectat, inveniuntur corpuscula cellularia, 
quae plura vel pauciora nucleis potius similia sunt, numquam desunt; ea quamquam 
raro membrana perspicue expressa est, pro cellulis habere debemus. Grana eis 
pauca imposita sunt. 

Nervus, qui una cum vasculis os ex obliquo perforans in scalam tympani 
transit, ut erassus funiculus sub inferiore cartilaginis quadratae latere ponitur, deinde 
ad membranam basilarem mediam accedit, postremo in cartilaginem lagenae ingreditur, 
quo infra nobis persequendum erit. Interea filis demissis tenuatus est, quae initio 
cochleae pauca in fasciculum leniter curvatum conjuncta cartilaginem nervorum per- 

forant et fasciculo tenuato in scalam mediam procedunt, postea autem, cum plura 
facta sint, spatium inter cristam cartilagineam et cartilaginem quadratam situm canalem 
cochlearem versus coarcetatum occupant. — Sectionibus aptis singula nervorum fila, 
quae in scalam mediam ingrediuntur, persequi possumus. Fibrae singulae, quibus nervus 
continetur, sunt clarae, pellucidae simplice linea circeumscriptae saepiusque varicosae 
initio nervi cum cellulis gangliosis conjunguntur. 

Dignae memoratu quam maxime partes cochleae sunt, quae intra canalem 
cochlearem cartilaginibus, membranae basilari et lagenae parietibus superpositae sunt. 
Initium facimus a cochlea propria, cujus descriptionem lectores benevoli, cum tabulis 
non juventur, tamen eis, quas Deiters delineavit, usi non difficile intelligent. Pars 
eartilaginis quadratae, quae ad eanalem cochlearem spectat, epithelio vestitur, cujus 
cellulae singulae in tegmentum vasculorum versus cylindratae, polygoniae, paullatim 
humiliores fiunt et in formam lapidum (pflasterfórmig) mutantur. | Procedunt ad 
locum, quo nervus cartilaginem perforat singulae etiam ulterius et in ipsa apertura 
ponuntur. Ommes has cellulas uno nomine dentium complectar. | 

A cellulis tegmenti vasculosi accurate separatae initio oblique ad membranam 
basilarem versae cartilaeine curvata jacent, deinde paullatim ad tegmentum eriguntur. 
Ubi eartilaginis latus sicut in initio cechleae praeruptum est, magis erectae sunt et 
multo celerius humiliores fiunt; altae autem cylindratae diutius manent, ceterarum numerus 
et altitudo magis magisque deminuitur. .Nucleus satis magnus imbibitione pulchrum 
colorem accipit et perspieuo nucleolo praeditus in infimis cellulis pellucidis, hyalinis 
situs est. Difficile servantur et mox multis granis implentur, corrugantur, non num- 
quam etiam dirumpuntur, linea circumdata facile evanescet. Hi dentes, exceptis eis, 
qui sub papilla spirali inveniuntur, sunt organa secretionis membranae Corti, quam 
Deiters appellat laminam fenestratam, ac mox describemus. Altitudo dentium diversis 
cochleae locis fere eadem est. Tegmento sublato videmus lineam, qua cellulae pellu- 
cidae finiuntur, leniter undulatam, qua re lamina quoque fenestrata hane formam 
praebet et altitudo paullo variatur. Dentes cartilagini leviter inserti sunt, nuclei usque 
ad cellulas, quae sub papilla spirali sitae sunt, parum altitudinem praebent. 

Etiam in trangulae cartilaginis parte eadem cellulae epithelicae inveniuntur, 
quae sieut illae modo dictae a tegmenti cellulis separantur. Sunt et ipsae polygoniae, 
cylindratae, diametre minore quam dentes, clarae, hyalinae, pellueidae, facile granis 
implentur. Nuclei perspicuis nucleolis praediti in infimis cellis jacent.  Paullatim 
autem paullo humiliores factae, eo magis variatum diametre praebent, quo propius 
ad membranam basilarem aecedunt, ubi fiunt rotundae.  Procedunt ab initio cochleae 
ad finem membranae basilaris, eique per breve spatium adhaerent, qua eum teneantur, 
etiam postquam a cartilagine deciderunt, eum hae minus arcte conjungi videntur, 
quam cum membrana. Oylindri humiliores sunt, quam dentes propius a tegmento 
siti. Initium cochleae, ubi cartilagines conjunguntur, cellulis vestitum est, quac a 

dentibus cartilarinis nervorum diversae non videntur, ad insertionem membranae 
basilaris versae humiliores fiunt. OCellulas, quas Deiters infra dentes in cartilagine 
nervorum delineavit, reperire non potui atque suspicor, ei imprimis superne inspicienti 
falsas cellulas magnas, rotundas apparuisse. 


Supra partem membranae basilaris, quae cellulis cartilaginis triangulae modo 
dietis non vestitur, et aperturam, qua nervus cartilaginem perforat, neque tamen 
trans eam in cartilagine quadrata situm est novum cellularum genus, cellulae Leydig- 
enses vel quo ego nomine uti malun cellulae bacillariae, quas maximi nobis momenti 
esse, intelligemus. Incipientes supra aperturam ilam protuberantia papilhformi, papilla 
spirali, a dentibus sulco spirali separantur et ad membranam basilarem magis magis- 
que aecedentes usque ad triangulae cartilaginis cellulas progrediuntur. A meuibrana 
basilari tenui reticulo separantur, de quo postea, ubi de finibus nervorum dicendum 
erit, absolvemus. Singulae cellulae bacillariae sunt pari altitudine, oblongae, forma 
ovata, ex superiore et inferlore parte teuuatae. Altera pars in membranam basilarem 
versa paullatim in filum tenue, hyalinum desinere solet, altera in scalam mediam 
versa inarginem condensatum praebet, qui in spinam brevem, crassam tenuatus 
desinit. Nucleum perspicuum non vidimus. Corpus cellulae in solutione coccinea 
pulehre coloratur, partes externae colorem non bibunt. Sunt valde fluxae, spina 
difficillime evanescit, linea circumscripta multis granis deletur. Quae prima in initio 
cochleae cellularum bacillariarum conditio sit, pro certo affimnare non possumus. 
Existimamus autem cellulas trans initium membranae basilaris in inferioris cartilacinum 
conjunctarum lateris fundum procedere. Usque ad lagenam numerus paíllatim auge- 
tur, sed quoniam per ordines dispositae non sunt computari nequit. 


Inde a dentibus trans has cellulas bacillarias a papilla ad cellulas triangulae 
eartilaginis neque tamen in eas membrana Corti vel lamina fenestrata ;procedit. 
Spinae cellularum bacillariarum in hujus membranae lacunas imminent, quae est secre- 
trum dentium, ad papillam spiralem pertinentium, crassum, satis magnum, paullo 
variatum. Ab initio enim tenuatur. Dentibus, quae ad canalem cochlearem spectant, 
adjacens apud plurimas aves facile tolli potest; procedit in suleum spiralem, supra 
papillam  spiralem et cellulas bacillarias. Videtur in situ superne clara, pellucida, 
sectione transversa in praeparatis alcoholicis tenues striae ostenduntur, quae utrum in 
viventibus inveniantur necne in medio relinquamus. Sicut bacillariae cellulae et 
membranae basilaris initio angusta et paullatim latior facta in lagena per curvaturam 
in fundum versam finitur. Margo dentibus adpositus est forma dentata, undulata. 
Sublata membrana reticuli speciem praebet, quod cellulis bacillaribus imminentibus 
efficitur. Quamquam elasticam non est et, si induratur, facile frangitur, in viventibus 
esse inollior et firmior videtur. Cum cartilagine triangula aut ejus cellulis membrana 
non conjuncta est. 

9x* 

Regrediamur autem ad nervos, quorum fines persequi imprimis anatomiae 
comparativae summi pretii esse putamus. Invenire eos, ni fallor, mihi contigit. Fibrae 
enim nervorum, postquam cartilaginem perforaverunt, in fasciculos radiatae per 
anastomosin conjunguntur et praecipue trans papillam spiralem tenue retieulum effici- 
unt. Singulae singulis cellulis in infimis tenubris, claris partibus fibrae inseruntur. 
Ubi dentes humiles facti sunt, sub papilla adsunt fibrae cellulis adhaerentes neque 
tamen cum eis conjunctae praetereunt. Plus semel fibram a cellula bacillaria ad 
aperturam, qua nervi intrant, oculis persequi potui. Cum membrana basilari reticulum 
non arcte conjungitur, una cum cellulis bacillariis facile tollitur raroque parvae illae 
protuberantiae in sectione transversa visae restant. Hetieulum tenuissimum est et 
microscopio explicari nequit. 

Jam venimus ad interiores partes lagenae. "Trans dentes, ubi cartilagines 
sursum congrediuntur atque tegmentum demovetur, aliae cellulae inveniuntur, quae 
cartilaginis triangulae in membrana basilari sitis simillimae sunt. Dentes versum 
paullo humiliores fiunt, clarae, pellucidae, cylindratae, nucleis praeditae sunt, qui 
similem. formam  magnitudinemque praebent, quam nuclei cellularum  cartilaginis 
triangulae. Quo magis cartilagines congrediuntur, eo magis dentes procedunt, ad 
finem membranae basilaris magis deorsum eunt atque cum hae evanescunt. Quibus- 
cum postquam membrana Corti finita est, cartilagines lagenae clauduntur et parem 
ubique crassitudinem praebent. Cum vero dentes, membrana basilaris et cellulae 
bacilariae evanescunt, cellulae modo commemoratae procedunt, ac postremo tota 
lagena eis vestitur. Sunt in fundo paullo humiliores, quam in lateribus et in tecto, 
et postremo ubique eadem altitudine. Quae cellulae lineis cireumdatae sunt admodum 
tenuibus, quae facile delentur, et mox granis implentur. Quo modo lagena aequalibus 
cellulis vestita necdum tecto prorsus clauso, inter illas praecipue in lateribus cellulae 
bacillariae, quae basilaris membranae cellulis bacillariis evanescentibus magis magisque 
augentur et postremo per totam lagenam inter cellulas lucidas, cylindratas inspersae 
sunt, inveniuntur. Qua re illae ita mutantur, ut in medio quasi constrictae videantur. 
In fundo autem lagenae hae cellulae desunt et solae cylindratae inveniuntur. Dacilla- 
riae lagenae cellulae non prorsus eandem formam praebent, quam ceterae, spinae sunt 
longiores, tenuiores et supra cellulas cylindratas, quas dentes lagenae appellem, longis 
tenuibus apicibus prominent. Margo condensatus angustior est et statim in spinam 
eductus, corpus cellulae crassius, minus leniter rotundatum, deorsum vero et ipsum 
in pellucidum, clarum apicem eductum, qui colorem coecineum non bibit. Sinegulas 
has cellulas integras non vidi. Cellulae illae cylindratae. cum primum inveniuntur, 
secretum. praebent homogenum, gelatinosum, cui innumirabiles otholithi forma solita, 
majores, minores inspersi sunt. Ad hoc secretum, cellularum cylindratarum cuticulam, 
quae laminae fenestratae, respondet, spinae accedunt et incedunt. Quae si plures 
fiunt, augetur. Quo modo otholihi in ea nascantur, nescio, tota autem substantia 

per latus lagenae cartilagineum pellucet et formam praebet soleae ferreae, quam 
vocamus Hufeisen, in aliis avibus alia crassitudine et altitudine. 

Jam vero nervi in lagena sic positi sunt. &Acusticus postquam ut crassus 
nervorum fasciculus in initium lagenae incessit, mox in plures fasciculos dividitur ad 
fundum radiatos; qui et ipsi celeriter in minores paribus fere intervallis oblique ad 
lumen lagenae radiatos dividuntur. Fundum autem ita amplectuntur ut in interiorem 
ejus partem ramos non dimittant, in tecto autem ad interiorem cartilaginis partem 
radientur. In superficie haec animadverti. Tenues nervorum fibrillae inter dentes, 
quibuseum non conjunguntur, ad infimas cellularum bacillarium partes accedunt. Non- 
dum quidem fibrillam a cellula bacillaria usque ad cartilaginem persequi potuimus, 
tamen imagines vidimus alias, in quibus filum a cellula usque ad altitudinem nucleo- 
rum dentium processit, alias, in quibus fibrillas supra cartilagines libere prominuerunt, 
neque tamen divisi fuerunt vel cum dentibus conjuncti. 

Quae cum ita sint, in cochlea avium fines nervorum auditoriorum invenisse 
nobis videmur, neque paucis argumentis, quae modo proferemus, ut eandem rem in 
cellulis bacillariis mammalium inveniri putemus, commovemur. Singulae enim cochleae 
avium partes ratione aptissima neque a natura rerum aliena cum cochleis mammalium 
et hominis comparare possumus, neque difficile descriptionem supra factam memoria 
tenentes singulas, quas inter se respondent, partes inveniemus. 

Deest quidem zona ossea, sed tota cartilamzo quadrata tegmento cartilagineo, 
in quo dentes primi ordinis positi sunt, respondet, itemque cartilago triangula liga- 
mento spiral. Membranae bagilari, quid respondeat, facile intelligetur, difficilius quid 
tegmento vasculorum. Cujus structuram  histologicam et insertionem spectantes striae 
vasculari et membranae Reissneri simillimam habemus, quae apud aves ita dividi 
nequeunt, ut interdum stria vascularis in locum membranae Reissneri succedat. 
Lamina fenestrata comparari potest cum membrana Corti; singulae autem lagenae 
partes, quae tota hamulo comparanda est, quibus respondeant, nescio. Maximi vero 
nobis momenti est, quod in cochlea avium non invenitur, organon Corti. Jam vero 
minimae quaeque cochlearum partes inter se comparari possunt. ln avium quoque 
cochlea invenimus dentes cartilagini insertos, de quibus membrana Corti secernitur, 
deinde sulcum spiralem et cellulas cellulis Claudii simillimas, quae cum dentibus, 
quibus humiliores sunt, conjunectae videntur; hic quoque adest papilla spiralis, carens 
quidem organo Corti, sub qua parvae cellulae inveniuntur rotundae earum, ut videtur, 
reliquiae, quibus apud mammalia praeter cellulas bacillarias papilla constituitur; item 
membrana Corti in suleum spiralem excavatur et vascula in utraque cartilagine inclu- 
duntur. Membrana basilaris, cum cartilagine triangula conjungitur, zonam. pectinatam 
epithelio cylindrato praeditam ostendit. Demum initio cochleae partem cum ampulla 
conjunctam, canali reunienti respondentem videmus. In propria igitur cochlea singulas 
partes cum singulis mammalium cochleae comparari posse apparet. Lagenae dentes, 

quo nomine cellulas illas, quibus eellulae bacillariae inspersae sunt, appellavi, quia 
eodem modo, quo cellulae in fundo sitae secretum efficiunt et formam nonnisi cellulis 
baeillaariis inspersis mutaverunt, cellulis capillaribus respondent. In cochlea propria 
trans papillam spiralem solae bacillariae inveniuntur. à; 

Adde, quod et in avibus sub membrana basilari strati cellularum reliquiae et 
in mammalibus similia reperiuntur. Membrana OCorti in parte cochleae dentibus | 
oppositis nusquam inseritur et quod dixi cellulas bacillarias subsequitur. Quod in 
memoriam revocare voluimus, quia in cochlea humana in dubitationem vocatur et 
maximi momenti est, ubi quaeritur, quo modo sensus auditorii efficiantur, de qua re, 
quid sentiamus, ut certum quondam finem assequamur, jam diecere nobis liceat. 
Cum vero viri docti, quae adhue de hae re conjecerunt, parum recte statuisse nobis 
videantur, sententiam meam ex eis, quae supra dixi, me probaturum esse credo. 

Etenim puto, undulationibus membranae Corti ejusque partis, cui otholithi 
inspersi sunt et extremarum cellularum bacillariarum partium nervos agitari. Nam 
cellulae bacilariae physiologiae gravissimae sunt, organi Corti ne simile quidem 
invenitur; qua re, cum minimae cochleae avium partes cochleae mammalium respon- 
deant, organon illud ad sensus auditorios multum valere non potest. Prodest, ut 
opinor, quasi pons elasticus et cum parte laminae retieularis, quae et ipsa avibus 
deest, quasi fultura membranae Corti. 5i vero undulationibus membranae basilaris 
nervi agitarentur, cellulae bacillariae nisi supra eam non invenirentur; quas certe in. 
avibus trans locum, quo nervus cartilaginem perforat, procedere et ex altera parte 
cellulas zonae pectinatae illam vestire videmus. Accedit, quod in avibus scala 
tympani undulationibus moveri nequit, cochleae autem partibus, sieut supra ostendiinus, 
positis atque apertura foramini ovali opposita, undulationibus primum canalis cochlearis 
et partes in apertura praepositae cieantur necesse est. liaec autem pars est mem- 
brana Corti; Atque animadvertendum est, eam initio angustam, paullatim latiorein 
fierl et supra cellulas bacillarias non procedere, sed eo ipso loco, quo illae evanescant, 
finir. Undulationes igitur majores, celeriores, fortiores eosdem in membrana efficient 
motus, quibus cellulae bacillariae respondebunt, modo multae, modo paucae, qua 
ratione, cum varii motus aliis locis aliter reddantur, varii sensus auditorii modi effici- 
untur. Physiologicis in hane rem diligentius inquirendum erit, ex eis, quae inveni, 
hane sententiam non proferre non possum, ac cum praesertim avium cochlea mam- 
alium hominisque similhma sit, in his eandem rem statuendam esse non negem. 
Nam si organon ad sensus auditorios efficiendos quidquam valeret, in avibus adesset. 
Magni vero momenti esse undulationes membranae basilaris, quod Hensen, qui sen- 
tentiam nostram modo expositam non probat, statuit, in avibus certe negamus. Quid 
secundae undulationes valeant, nunc dijudicare nolimus, multum eas valere certe non 
verisimile est, quia cellulae bacillariae non in membrana ipsa positae sunt, sed reti- 
eulo supra dicto ab ea sejunguntur. Singularum lagenae partium officia pleraque 

mihi dubia sunt. Hic quoque undulationes otholithorum et membranae partis, cui 
inserti sunt, quam maxime animadvertendae sunt neque ulla restaret dubitatio, si hoc 
quoque loco cellulae bacillariae, ut eae, quae in propria cochlea sitae sunt, inter 
initium et lagenam paullatim sugerentur, tractum igitur illarum continuarentur. Quod 
eum verum esset, otholithi nihil essent, nisi onus, quo efficeretur, ut substantia gela- 
tinosa nisi fortissimis undulationibus non moveretur. Quod, quamquam suspicor, 
tamen ratione anatomiea demonstrare non possum.  Numerare quidem, quod vehe- 
menter doleo, cellulas bacillarias, cum per ordines non distribuantur, nobis non licuit. 


AX 

Organon Corti in avium auribus deest. 


Organon Corti ad sensus auditorios efficiendos haud multum valet. 

Theoriae Brückii, qua cor ipsum se regit, basis anafomica incerta est. 

